Ahoj!
Prišiel si práve včas.
Vitaj na okružnej plavbe.
Chystám sa na výpravu, kde budem hľadať skrytý poklad na dne mora
a som veľmi rád, že mi pri tom pomôžeš.
Kto vie, čo nás postretne počas týchto tajuplných plavieb?
Niekde v tomto doku by sme mali stretnúť nášho prvého sprievodcu.
Vitajte, dobrodruhovia!
Na dokončenie okružnej plavby budeš musieť pomocou kódu vyriešiť sériu hádaniek.
Pozri, ako to funguje.
Obrazovka je rozdelená do troch častí.
Naľavo sa ti zobrazuje Minecraft svet.
Uprostred nájdeš panel nástrojov, kde sú uložené kódovacie príkazy.
Na veľkej ploche napravo je pracovná plocha. Tam ukladáš príkazy potrebné
na vytvorenie programu a ovládanie pohybu.
Pokyny pre každú úroveň nájdeš v hornej časti obrazovky.
Pre výber medzi krátkymi a dlhými pokynmi, klikni na znamienko plus.
Skús potiahnuť bloky z panela nástrojov na pracovnú plochu, ulož ich a potom
klikni na spúšťacie tlačidlo, ak chceš príkazy vykonať.
Možno budeš potrebovať zopár pokusov, aby ti to vyšlo. Niektoré hádanky majú
viac riešení, tak experimentuj, aby si zistil, ktoré funguje.
Ak to chceš vyskúšať znova, klikni na tlačidlo "Obnoviť" pre návrat na začiatok.
Ak musíš vymazať príkaz, potiahni blok z
pracovnej plochy späť do panela nástrojov.
Nezabudni kliknúť na spustiť, aby si videl, ako kód vyzerá priamo v akcii.
Nezdržujme sa viac, dobrodružstvo čaká.
Začnime s kódovaním, aby sme našli nejaký skrytý podmorský poklad.
Titulky: Amara.org